

**REPUBLIKA HRVATSKA**

**KRAPINSKO-ZAGORSKA ŽUPANIJA**

**GRAD ZLATAR**

**GRADSKO VIJEĆE**

KLASA: 240-06/23-01/07

URBROJ:2140-07-01-23-8

Zlatar, \_\_.\_\_. 2023.

Temeljem članka 17., stavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22), članka 48. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) te članka 27. Statuta Grada Zlatara („Službeni glasnik Krapinsko-zagorske županije“, broj 36A/13, 9/18, 9/20, 17A/21), Gradsko vijeće Grada Zlatara na svojoj \_\_. sjednici, održanoj \_\_.\_\_.2023. godine, donosi

**ANALIZU STANJA**

**sustava civilne zaštite na području Grada Zlatara za 2023. godinu**

# UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Grad Zlatar obavezan je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22) (u daljnjem tekstu: *Zakon*), definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja **godišnju analizu stanja** i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Analizom stanja sustava civilne zaštite na području Grada Zlatara za 2023. godinu prati se napredak implementacije ciljeva iz Smjernica za organizaciju i razvoj sustava civilne zaštite Grada Zlatara za razdoblje od 2020. do 2023. godine („Službeni glasnik Krapinsko-zagorske županije“, broj 9/20), utvrđuje novo stanje, redefiniraju prioriteti, ocjenjuje doprinos nositelja i sudionika u provođenju mjera i aktivnosti iz Plana razvoja sustava civilne zaštite na području Grada Zlatara za 2023. godinu („Službeni glasnik Krapinsko-zagorske županije“, broj 63/22), analizira financiranje sustava civilne zaštite i realizacija svih drugih aktivnosti od značaja za provođenje revizije Plana razvoja sustava civilne zaštite.

# VAŽNIJE SASTAVNICE SUSTAVA CIVILNE ZAŠTITE I NJIHOVO STANJE

## PROCJENA RIZIKA OD VELIKIH NESREĆA

Grad Zlatar ima usvojenu Procjenu rizika od velikih nesreća za Grad Zlatar („Službeni glasnik Krapinsko-zagorske županije“, broj 16/22).

Procjena rizika od velikih nesreća za Grad Zlatar izradila je Radna skupina osnovana Odlukom Gradonačelnice o postupku izrade Procjene rizika od velikih nesreća za Grad Zlatar i osnivanju Radne skupine za izradu Procjene rizika od velikih nesreća za Grad Zlatar (KLASA: 810-01/21-01/02, URBROJ: 2211/01-01-02-21-9, od dana 30. lipnja 2021. godine).

Procjena rizika od velikih nesreća za Grad Zlatar izrađena je sukladno Smjernicama za izradu procjena rizika od velikih nesreća za područje Krapinsko-zagorske županije (KLASA: 810-01/16-01/10, URBROJ: 2140/01-02-17-7, od dana 13. veljače 2017. godine).

Sukladno Procjeni rizika od velikih nesreća za Grad Zlatar i analizi stanja spremnosti sustava civilne zaštite, utvrđena je visoka spremnost i dostatnost kapaciteta operativnih snaga sustava civilne zaštite na području Grada Zlatara koje u slučaju velike nesreće i katastrofe mogu u dovoljnoj mjeri samostalno i učinkovito reagirati na otklanjanju posljedica velikih nesreća i katastrofa bez postrojbe civilne zaštite opće namjene. S obzirom na navedeno, Gradsko vijeće Grada Zlatara na 13. sjednici održanoj 19. rujna 2022. godine, donijelo je Odluku o potvrđivanju Odluke o stavljanju van snage Odluke o osnivanju postrojbe civilne zaštite opće namjene Grada Zlatara („Službeni glasnik Krapinsko-zagorske županije“, broj 43/22).

## PLANSKI DOKUMENTI

### Plan djelovanja civilne zaštite

Na temelju odredbe članka 17. stavka 3. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22) i članka 27. Statuta Grada Zlatara („Službeni glasnik Krapinsko – zagorske županije“, broj 36A/13, 9/18, 9/20, 17A/21), gradonačelnica Grada Zlatara je donjela Odluku o donošenju Plana djelovanja civilne zaštite (KLASA: 240-01/23-01/01, URBROJ: 2140-07-02-23-3, od dana 16. sječnja 2023. godine).

Plan djelovanja civilne zaštite je operativni dokument prvenstveno namijenjen za potrebe djelovanja Stožera civilne zaštite Grada Zlatara kao stručnog, operativnog i koordinativnog tijela za provođenjem mjera i aktivnosti civilne zaštite u velikim nesrećama. Osim toga, Plan obuhvaća način djelovanja operativnih snaga sustava civilne zaštite.

## VOĐENJE EVIDENCIJE PRIPADNIKA OPERATIVNIH SNAGA SUSTAVA CIVILNE ZAŠTITE

Sukladno Pravilniku o vođenju evidencija pripadnika operativnih snaga sustava civilne zaštite („Narodne novine”, broj 75/16), ustrojena je evidencija vlastitih pripadnika za operativne snage sustava civilne zaštite Grada Zlatara za:

* članove Stožera civilne zaštite,
* povjerenike i zamjenike povjerenika civilne zaštite,
* pravne osobe od interesa za sustav civilne zaštite,
* koordinatore na lokaciji.

Podaci o pripadnicima operativnih snaga sustava civilne zaštite kontinuirano se ažuriraju u planskim dokumentima Grada Zlatara.

# OPERATIVNE SNAGE SUSTAVA CIVILNE ZAŠTITE

Mjere i aktivnosti u sustavu civilne zaštite na području Grada Zlatara provode sljedeće operativne snage sustava civilne zaštite:

* Stožer civilne zaštite,
* Vatrogasna zajednica Grada Zlatara,
* Gradsko društvo Crvenog križa Grada Zlatara,
* HGSS – Stanica Zlatar Bistrica,
* povjerenici civilne zaštite,
* koordinatori na lokaciji,
* pravne osobe u sustavu civilne zaštite,
* udruge.

## STOŽER CIVILNE ZAŠTITE

Stožer civilne zaštite Grada Zlatara osnovan je Odlukom gradonačelnice o osnivanju i imenovanju načelnika, zamjenika načelnika i članova Stožera civilne zaštite Grada Zlatara (“Službeni glasnik Krapinsko-zagorske županije”, broj 16/22). Stožer civilne zaštite Grada Zlatara sastoji se od načelnika, zamjenika načelnika i 10 članova.

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom Stožera civilne zaštite Grada Zlatara rukovodi načelnik Stožera, a kada se proglasi velika nesreća, rukovođenje preuzima gradonačelnica Grada Zlatara. Način rada Stožera civilne zaštite uređen je Poslovnikom o radu stožera civilne zaštite Grada Zlatara (KLASA: 810-01/21-01/03, URBROJ: 2211/01-02-21-13, od dana 14. lipnja 2021. godine).

Mobilizacija Stožera civilne zaštite Grada Zlatara provodi se sukladno Shemi mobilizacije Stožera civilne zaštite Grada Zlatara (KLASA: 810-01/19-01/02, URBROJ: 2211/01-02-19-3, od dana 08. veljače 2019. godine).

Stožer civilne zaštite Grada Zlatara upoznat je sa *Zakonom,* podzakonskim aktima, načinom djelovanja sustava civilne zaštite, načelima sustava civilne zaštite i sl.

## OPERATIVNE SNAGE VATROGASTVA

Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva.

Na području Grada Zlatara djeluje Vatrogasna zajednica Grada Zlatara u čijem su sastavu središnji DVD Zlatar, DVD Belec i DVD Donja Batina.

### DVD Zlatar

DVD Zlatar raspolaže s 30 operativnih članova (s važećim liječničkim pregledom) i 51 izvršnim (djelatnim) članom (bez važećeg liječničkog pregleda).

Za sudjelovanje u velikim nesrećama i katastrofama, DVD Zlatar raspolaže sa sljedećom materijalno-tehničkom opremom:

* navalno vozilo Mercedes Atego 1530 AF 4X4 (2.700 l vode, visokotlačna pumpa),
* navalno vozilo Steyr 13S21 (3.000 l vode),
* kombi vozilo Ford Transit,
* zaštitna interventna odijela (hlače + jakna, čizme s čeličnom kapicom, rukavice, kaciga, vatrogasni opasač) – 30 kom (**napomena**: 17 komplet je potrebno mijenjati zbog starosti),
* zaštitna odjela za gašenje šumskih požara – 10 kom,
* prijenosna motorna pumpa Rosenbauer – 2 kom,
* potopna pumpa – 3 kom,
* nepropusni kombinezon s čizmama (neopren) – 5 kom
* naprtnjača za gašenje šumskih požara – 15 kom,
* agregat el. energije – 2 kom,
* penjačka užad – 2 kom,
* ljestve sastavljače aluminijske – 1 kom,
* ljestve kukače aluminijske – 1 kom,
* ljestve rastegače aluminijske – 1 kom,
* motorna pila – 2 kom,
* sjekire, lopate, pijuk (kramp),
* hidraulični razvalni alat za tehničke intervencije.

Oprema koja nedostaje, a bila bi nužna u provođenju akcija zaštite i spašavanja:

* vatrogasni kamion “autocisterna” sa opremom po Pravilniku o minimumu tehničke opreme i sredstava vatrogasnih postrojbi (članak 40. I 41. Navedenog Pravilnika),
* interventna zaštitna oprema (hlače, jakne, rukavice, kaciga, čizme sa čeličnom kapom, opasač TIP B) - 17 kom,
* prijenosna radio stanica – 10 kom,
* svjetiljka u “S” izvedbi – 20 kom,
* pneumatska oprema (niskotlačni i visokotlačni zračni jastuci za podizanje terete, set za brtvljenje spremnika, čepovi za smanjenje istjecanja),
* plinska maska s obrazinom i kombiniranim filterom – 20 kom.

DVD Zlatar je tijekom 2023. godine provodio sljedeće aktivnosti:

* osposobljavanje za zvanje “vatrogasna mladež” u organizaciji VZG Zlatar,
* osposobljavanje za zvanje „vatrogasc“ u organizaciji DVD Mihovljan,
* osposobljavanje za zvanje “vatrogasac I. klase” u organizaciji VZG Zlatar
* osposobljavanje za specijalnost „spašavanje u ruševinama“ u organizaciji VZ Primorsko – goranske Taktičke vježbe u sklopu DVD – a Zlatar i VZG Zlatar,
* dežurstvo na „ Zlatarskoj biciklijadi“,
* sudjelovanje na „Programu prometne kulture za najmlađe“,
* dan otovorenih vrata u mjesecu zaštite od požara,
* dežurstvo na području Grada Zlatara za vrijeme održavanja manifestacije (redari),
* dežurstvo prilikom “Dječje biciklističke učilice”.

### DVD Belec

DVD Belec raspolaže s 25 operativnih članova (s važećim liječničkim pregledom) i 41 izvršna (djelatna) člana (bez važećeg liječničkog pregleda).

Za sudjelovanje u velikim nesrećama i katastrofama, DVD Belec raspolaže sa sljedećom materijalno-tehničkom opremom:

* navalno vozilo Mercedes Benz 1113 (2.400 l vode),
* navalno vozilo Mercedes Benz 1224 (1.600 l vode),
* kombi vozilo za prijevoz vatrogasaca OPEL ZAFIRA LIFE,
* zaštitna vatrogasna odjela – 15 kom,
* zaštitne vatrogasne kacige Rosenbauer Heros Smart – 10 kom,
* zaštitne vatrogasne kacige za šumske požare – 8 kom,
* zašitne vatrogasne rukavice – 15 para,
* zaštitne vatrogasne čizme – 15 para,
* vatrogasni opasač tip A – 30 kom,
* vatrogasni radni opasač tip B (DS) – 15 kom,
* ljestve sastavljače – 1 kom,
* motorne prijenosne pumpe – 2 kom,
* benzinski agregat za struju – 2 kom,
* leđne naprtnjače V-25 – 15 kom,
* brentače VP-15 – 3 kom,
* metlanice – 25 kom,
* motorna pila – 2 kom.

Oprema koja nedostaje, a bila bi nužna u provođenju akcija zaštite i spašavanja je sljedeća:

* naprtnjača vatrogasna Ergonomic – 8 kom,
* interventna zaštitna oprema (rukavice) – 11 kom,
* prijenosna radio stanica – 4 kom.

DVD Belec je tijekom 2023. godine provodio sljedeće aktivnosti:

* osposobljavanje za zvanje „vatrogasna mladež“ u organizaciji VZG Zlatar,
* osposobljavanje za zvanje “vatrogasac I. klase” u organizaciji VZG Zlatar,
* taktičke vježbe u sklopu DVD – a Belec i VZG Zlatar,
* dan otvorenih vrata u mjesecu zaštite od požara.

### DVD Donja Batina

DVD Donja Batina raspolaže s 10 operativnih članova (s važećim liječničkim pregledom) i 35 aktivnih članova.

Za sudjelovanje u velikim nesrećama i katastrofama, DVD Donja Batina raspolaže sa sljedećom materijalno-tehničkom opremom:

* navalno vozilo STEYR 13S23 (2.000 l vode),
* zaštitna interventna odijela (hlače + jakna, čizme s čeličnom kapicom, rukavice, kaciga, vatrogasni opasač) – 10 kom,
* zaštitna odijela za gašenje šumskih požara – 5 kom,
* prijenosna motorna pumpa Rosenbauer – 1 kom,
* prijenosna motorna pumpa Rosenbauer,
* potopna pumpa – 2 kom,
* naprtnjača za gašenje šumskih požara – 5 kom,
* agregat el. energije – 2 kom,
* penjačka užad – 2 kom,
* ljestve sastavljače i rastegače,
* motorna pila – 1 kom,
* sjekire, lopate, pijuk (kramp).

Oprema koja nedostaje, a bila bi nužna u provođenju akcija zaštite i spašavanja je sljedeća:

* vatrogasno kombi vozilo za prijevoz vatrogasaca, malo navalno vozilo pick up,
* interventna zaštitna oprema (hlače, jakna, rukavice, kaciga, čizme sa čeličnom kapiom, opasač TIP B) – 5 kom,
* svjetiljka u “S” izvedbi – 5 kom.

DVD Donja Batina je tijekom 2023. godine provodio sljedeće aktivnosti:

* osposobljavanje za zvanje „vatrogasna mladež“ u organizaciji VZG Zlatar,
* osposobljavanje za zvanje „vatrogasac“ u organizaciji DVD – a Mihovljan,
* osposobljavanje za zvanje “vatrogasac I. klase” u organizaciji VZG Zlatar
* taktičke vježbe u sklopu DVD-a Donja Batina i VZG Zlatar,
* dežurstvo na području Grada Zlatara za vrijeme održavanja manifestacija (redari),
* sudjelovanje na „Programu prometne kulture za najmlađe“,
* dan otvorenih vrata u mjesecu zaštite od požara.

## GRADSKO DRUŠTVO CRVENOG KRIŽA ZLATAR

Sukladno Zakonu o Hrvatskom Crvenom križu („Narodne novine“, broj 71/10), a u dijelu poslova zaštite i spašavanja, Hrvatski Crveni križ nadležan je za sljedeće poslove/javna ovlaštenja:

* organizira i vodi Službu traženja, te aktivnosti obnavljanja obiteljskih veza članova obitelji razdvojenih uslijed katastrofa, migracija i drugih situacija koje zahtijevaju humanitarno djelovanje,
* traži, prima i raspoređuje humanitarnu pomoć u izvanrednim situacijama,
* ustrojava, obučava i oprema ekipe za akcije pomoći u zemlji i inozemstvu u slučaju nesreća, sukoba, situacija nasilja itd.

GDCK Zlatar djeluje na području 9 jedinica lokalne samouprave: Grada Zlatara i općina: Budinšćina, Hrašćina, Konjščina, Lobor, Mače, Mihovljan, Novi Golubovec i Zlatar Bistrica. Društvo financiraju sve jedinice lokalne samouprave na području djelovanja u ukupnom iznosu zakonske obveze od 0,7% izdvajanja izvornih Prihoda proračuna.

Djelovanje Društva organizirano je s ciljem ublažavanja ljudskih patnji, pružanjem svih vrsta pomoći, između kojih stoji posebna zadaća u provođenju mjera civilne zaštite građana.

GDCK Zlatar provodi edukacije, prvenstveno za pružanje Prve pomoći unesrećenim osobama, radi na osiguranju dovoljnih količina krvi od dobrovoljnih darivatelja krvi, organizira poslove u opskrbi stanovništva, izbjeglica i migranata, prehrambenim i higijenskim artiklima, raznim robama (deke madraci, odjeća i dr.), organizira rad Službe traženja i izvješćivanja o žrtvama nesreća, provodi edukaciju školske djece za potrebu pružanja pomoći starim i nemoćnim građanima i svima u potrebi, odgoj za humanist i solidarnost, promociju zdravog načina života, a kroz razne tehnike i kanale obrazuje građane za pomoć i samopomoć. Aktivnosti provode aktivisti i volonteri.

GDCK Zlatar ima 2 zaposlene osobe na puno radno vrijeme, 1 osobu na nepuno radno vrijeme – računovodstvo, 11 gerontodaćica (do 12.11.2023.), 3 osobe na Ugovor o djelu – KLA i Prva pomoć, 10 volontera s ugovorima te spontani volonteri po potrebi za prvu pomoć, služba traženja, neposredni rad sa građanima, psihosocijalnu pomoć te rad u izvanrednim uvjetima (pandemija, potres, rad sa raseljenim osobama iz Ukrajine).

Od osnovne opreme za djelovanje u slučaju velikih nesreća i katastrofa, GDCK Zlatar posjeduje sljedeće:

* službeno vozilo (16 godina u uporabi),
* torbice prve pomoći – 40 kom,
* šator Crvenog križa u funkciji, po potrebi in a posudbi na terenu – 2 kom,
* sitni materijal i deke (u skladištu Crvenog križa).

Oprema koja nedostaje, a bila bi nužna u provođenju akcija zaštite i spašavanja:

* Službeno vozilo (novo, cca 14.000 eura),
* oprema za opskrbni centar u slučaju potrebe (kreveti, grijalice, pribor za jelo, karnisteri, deke ....), tehnička pomagala, prijenosno računalo
* Uniforme, zaštitna oprema za volontere, odjeća i obuća za rad na otvorenom u slučaju elementarnih nepogoda ili nesreća većih razmjera,
* Edukativni materijal za građanstvo (toplotni val ili val hladnoće), potresi, poplave,
* Priručnici Prve pomoći – u sve škole, svim učenicima, građanima.

GDCK Zlatar je tijekom 2023. godine provodio sljedeće aktivnosti:

* direktni i neposredni rad sa rasljenim osobama iz Ukrajine, organizacija akcije humanitarne pomoći, skrb i posjete na terenu, redovita komunikacija i pomoć kod svih pitanja integracije
* organizacija i provedba akcija darivanja krvi – 17 provedenih akcija (Zlatar, Zlatar Bistrica, Konjščina, Novi Golubovec, Budinščina),
* akcija Solidarnost na djelu – vježba volontera,sabirna akcija za slučaj potrebe (sakupljena dobra se uručuju siromašnim obiteljima za Božić),
* direktna pomoć građanima (pomoć djeci osnovnih škola, školski pribor i sportska oprema),
* rad Službe traženja (radi u okolnostima kad su sve komunikacijske mreže prekinute), traženja iz Domovinskog rata, spajanje obitelji razdvojenih nakon potresa u Petrinji, ratnih stradanja u svijetu,
* Tečaj prve pomoći za prosvjetne djelatnike – suorganizacija ni nivou žup.društva Crvenog križa – osnovne i srednje škole
* rad Službe traženja za raseljene osobe iz Ukrajine, komunikacija sa razdvojenim obiteljima,
* Tečaj Prve pomoći za zaposlenike – u pripremi (otvorene prijave)
* rad sa građanima u opskrbi ortopedskim pomagalima i invalidskim kolicima.

## HGSS – STANICA ZLATAR BISTRICA

Operativne snage Hrvatske gorske službe spašavanja temeljna su operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje njihovog djelovanja.

Hrvatska gorska služba spašavanja je dobrovoljna i neprofitna humanitarna služba javnog karaktera. Specijalizirana je za spašavanje na planinama, stijenama, speleološkim objektima i drugim nepristupačnim mjestima kada pri spašavanju treba primijeniti posebno stručno znanje i upotrijebiti opremu za spašavanje u planinama. Rad Hrvatske gorske službe spašavanja definiran je Zakonom o Hrvatskoj gorskoj službi spašavanja („Narodne novine“, broj 79/06 i 110/15).

* + 1. **Članstvo**

HGSS – Stanica Zlatar Bistrica ima ukupno 41 člana, od kojih je 15 gorskih spašavatelja, 3 spašavatelja, 12 pripravnika i 11 suradnika. Članovi Stanice specijalisti su u pojedinim područjima unutar ili izvan HGSS-a:

* + 3 liječnika,
  + 2 pripadnika s licencom ITLS-a (international trauma life support),
  + 1 pripadnik s licencom PITLS-a (pediatric international trauma life support),
  + 9 pripadnika s licencom SRT (spašavanje iz poplava i divljih voda),
  + 10 pripadnika osposobljenih za vođenje potražnih akcija,
  + 3 pripadnika osposobljena za kartografiju kod potražnih akcija,
  + 1 letač spašavatelj,
  + 2 učitelja skijanja,
  + 1 operator bespilotne letjelice.
    1. **Oprema**

HGSS – Stanica Zlatar Bistrica raspolaže specijalnom, atestiranom opremom za spašavanje u neurbanim područjima, te u slučaju velikih prirodnih nepogoda poput potresa ili poplava, odnosno u svim onim situacijama kada ni jedna druga služba ne može intervenirati.

**Tablica 1. Oprema: HGSS – Stanica Zlatar Bistrica**

| **R.BR.** | **OPREMA** | **BROJ KOMADA** |
| --- | --- | --- |
|  | **Vozila** |  |
|  | Terensko vozilo za akcije spašavanja | 2 |
|  | Osobno vozilo za redovnu djelatnost | 1 |
|  | Kombi vozilo za prijevoz na akcije i tečajeve | 1 |
|  | Quad | 1 |
|  | Motorne saonice | 1 |
|  | Prikolica za prijevoz quada i motornih saonica | 2 |
|  | Prikolica za prijevoz pasa | 1 |
|  | **Nosiljke za unesrećene osobe** |  |
|  | Brdska nosiljka "Mariner" za zahtjevne terene | 1 |
|  | Specijalizirana nosiljka za snježne uvijete "akja" | 1 |
|  | Nosiljka UT 2000 | 2 |
|  | Nosiljka UT 2000 | 1 |
|  | Rasklopna nosiljka "kliješta" | 1 |
|  | Nosiljka UT 2000 | 1 |
|  | Nosiljka za speleo spašavanje | 1 |
|  | **Medicinska oprema** |  |
|  | Duga daska za imobilizaciju | 1 |
|  | Vakuum madrac za imobilizaciju | 3 |
|  | Vakuum udlage set | 2 |
|  | Blue splint udlage set | 2 |
|  | SAM splint udlage | 5 |
|  | Kramer udlage | 10 |
|  | AED (defibrilator) | 2 |
|  | Liječnički ruksak opremljen | 1 |
|  | Ruksak prve pomoći opremljen | 1 |
|  | Torba prve pomoći opremljena | 4 |
|  | Boca s kisikom | 4 |
|  | **Oprema za spašavanje** |  |
|  | Ručni radio uređaj | 8 |
|  | Stacionarni radio uređaj | 1 |
|  | Ručni radio uređaj tetra | 10 |
|  | Stacionarni radio uređaj tetra | 2 |
|  | GPS uređaj ručni | 18 |
|  | GPS uređaj za praćenje psa | 2 |
|  | GPS uređaj za vozilo | 1 |
|  | Motorna pila | 1 |
|  | Benzinski agregat | 1 |
|  | Akumulatorska bušilica (za postavljanje sidrišta) | 2 |
|  | Komplet za speleo spašavanje | 5 |
|  | Komplet za spašavanje na vodama i poplavama | 2 |
|  | Komplet za spašavanje paraglajdera sa stabla | 2 |
|  | Turne skije s krznima za kretanje po snijegu | 5 |
|  | Dereze za kretanje po zamrznutim površinama | 4 |
|  | Puška za prebacivanje užeta | 1 |
|  | Uže 200 m | 1 |
|  | Uže 100 m | 5 |
|  | Uže 60 m | 4 |
|  | Uže 50 m | 4 |
|  | Uže pomoćno | 30 |
|  | Vitlo za uže | 1 |
|  | Tronožac za spašavanje | 1 |
|  | Spravice za tehničko spašavanje (karabineri, penjalice, spuštalice i dr.) | 100 |
|  | **Bespilotne letjelice** |  |
|  | DJI Phantom IV | 1 |
|  | DJI Mavick Dual | 1 |

Izvor: HGSS – Stanica Zlatar Bistrica

Oprema koja nedostaje, a bila bi nužna u provođenju akcija zaštite i spašavanja:

**ZAJEDNIČKA OPREMA:**

* Nosila i dodaci:
* UT 2000 nosila s kotačem,
* NEST nosiljka,
* NEST torba,
* STEF,
* Akja 200 divisible,
* Akja insulating mat,
* Injured protection bag,
* Laika pojas za pse,
* Vreća za tijelo.
* Oprema za tehničko spašavanje:
* ASTRO BOD FAST,
* KARABINER BMD,
* KARABINER OK,
* KOLUTURA RESCUE,
* KOLOTURA FIXE,
* KOLOTURA SPIN S1 OPEN,
* KOLUTURA PRO TRAXION,
* UŽE AXIS DINAMIČKO 11MM 50 M,
* UŽE AXIS DINAMIČKO 11 MM 100 M,
* UŽE POMOĆNO 7 MM 150 M,
* SIDRIŠNA PLOČICA PAW M,
* PLOČICA ZA FIX 8MM,
* HANG FIX INOX M8 8X87,
* SAMONAREZNI SPIT,
* TRANSPORTNA TORBA 50 L,
* GURTNA 80 CM,
* GURTNA 150 CM,
* POJAS ZA SPAŠAVANJE,
* GRILLON PLUS,
* PENJAČI.
* Oprema za spašavanje za vode i poplave:
* Suho odijelo,
* Prsluk,
* Uže za bacanje 25 m,
* Kaciga,
* Podkapa,
* Rukavice,
* Suha vreća,
* Nož,
* Uže cowtail,
* Karabiner,
* Gurtna safety tape.
* Uređaji za potražne akcije:
* Motorola TETRA ručna,
* Motorola TETRA stacionarna,
* Dron Mavick III Enterprise,
* Termovizijski dvogled PULSAR,
* Dvogled,
* Ručna svjetiljka,
* Cestovna navigacija GARMIN,
* Navigacija za QUAD Garmin,
* GPS uređaj GARMIN,
* Karte za GPS uređaj Garmin,
* Karte za GPS uređaj GARMIN,
* Laptop ASUS ROG,
* Motorna pila STIHL MS 180,
* Rasvjetni balon.
* Dodatci za opremu:
* Rezač za uže,
* Kovčeg za pohranu opreme 70 L,
* Kovčeg za transport elek. opreme,
* Bivak vreća.
* Zimsko spašavanje:
* Skije turne set,
* Pancerice turne,
* Kaciga skijaška s naočalama,
* Krplje,
* Dereze,
* Torbica za dereze,
* Cepin,
* Zaštita za cepin.
  + 1. **Akcije i intervencije**

Akcije i intervencije najvažnije su djelatnosti HGSS – Stanice Zlatar Bistrica. Osim na području Krapinsko-zagorske županije, pripadnici Stanice sudjeluju u akcijama i intervencijama na teritoriju čitave Republike Hrvatske, ali i izvan njezinih granica.

HGSS – Stanica Zlatar Bistrica tijekom 2023. godine sudjelovala je u sljedećima akcijama i intervencijama:

**Tablica 2. Akcije i intervencije: HGSS – Stanica Zlatar Bistrica**

| **R.BR.** | **DATUM/MJESTO** | **TIP AKCIJE/INTERVENCIJE** | **BROJ DANA** | **ČOV. DAN** | **ISHOD** |
| --- | --- | --- | --- | --- | --- |
| 1. | Siječanj 2023. / Sljeme /INT | Pružanje prve pomoći i transport | 1 | 2 | Svi zadaci uspješno odrađeni |
| 2. | 3.01.2023. / Hlevnica/ AKC | Potraga novorođenče | 1 | Sudjelovali samo potražni timovi HGSS-a | Životinja spašena |
| 3. | 7.4.2023. / V. trgovišće / AKC | Izvlačenje tijela iz rijeke | 1 | 4 | Svi zadaci uspješno odrađeni |
| 4. | 10.4.2023. / Ravna Gora / AKC | Spašavanje paraglajdera sa stabla | 1 | 1 | Osoba spašena |
| 5. | 15.4.2023. / Tuheljske Toplice / AKC | Potraga | 1 | 14 | Osoba pronađena živa |
| 6. | 30.5.2023. / Sljeme / AKC | Pružanje prve pomoći i transport | 1 | 1 | Osobi pružena prva pomoć i transport |
| 7. | 4.6.2023. / Paklenica / AKC | Pružanje prve pomoći i transport | 1 | 1 | Svi zadaci uspješno odrađeni |
| 8. | 17.6.2023. / Desinić / AKC | Obustavljeno prije izlaska na teren / 6 pripadnika u dolasku | | | |
| 9. | 24.6.2023. / Krapina / INT | Pružanje prve pomoći i transport | 1 | 3 | Svi zadaci uspješno odrađeni |
| 10. | 01.07.2023. / Sljeme - Bistra / AKC | Obustavljeno prije izlaska na teren | | | |
| 11. | 22.-23.07.2023 / Stubičke Toplice / AKC | Potraga | 2 | 16 | Osoba pronađena živa |
| 12. | 23.7.2023. / Lobor / INT | Pružanje prve pomoći | 1 | 3 | Svi zadaci uspješno odrađeni |
| 13. | 2.8.2023. / Žitomir - Globočec / AKC | Potraga | 1 | 8 | Osoba pronađena mrtva |
| 14. | 6.8.2023. / Lobor / AKC | Potraga | 1 | 7 | Osobe pronađene žive |
| 15. | 15.8.2023. / Paklenica / AKC | Pružanje prve pomoći i transport | 1 | 1 | Svi zadaci uspješno odrađeni |
| 16. | 16.8.2023. / Paklenica / AKC | Pružanje prve pomoći i transport | 1 | 1 | Svi zadaci uspješno odrađeni |
| 17. | 17.8.2023 / Pregrada / AKC | Potraga | 1 | 7 | Osoba pronađena živa |
| 18. | 19.8.2023. / Klanjec / AKC | Potraga | 1 | 11 | Osoba pronađena živa |
| 19. | 26.8.2023. / Konjščina / INT | Pružanje prve pomoći i transport | 1 | 4 | Svi zadaci uspješno odrađeni |
| 20. | 26.8.2023. / Konjščina / INT | Pružanje prve pomoći i transport | 1 | 4 | Svi zadaci uspješno odrađeni |
| 21. | 26.8.2023. / Konjščina / INT | Pružanje prve pomoći i transport | 1 | 4 | Svi zadaci uspješno odrađeni |
| 22. | 26.8.2023. / Konjščina / INT | Pružanje prve pomoći i transport | 1 | 4 | Svi zadaci uspješno odrađeni |
| 23. | 26.8.2023. / Konjščina / INT | Pružanje prve pomoći i transport | 1 | 4 | Svi zadaci uspješno odrađeni |
| 24. | 26.8.2023. / Konjščina / INT | Pružanje prve pomoći i transport | 1 | 4 | Svi zadaci uspješno odrađeni |
| 25. | 31.8.2023. / Lojzekov izvor / AKC | Pružanje prve pomoći | 1 | 1 | Svi zadaci uspješno odrađeni |
| 26. | 6.9.2023. / Krapina / AKC | Potraga | 1 | 13 | Osoba pronađena živa |
| 27. | 10.9.2023. / Montaž / AKC | Pružanje prve pomoći | 1 | 1 | Svi zadaci uspješno odrađeni |
| 28. | 11.9.2023. / Pila / AKC | Pružanje prve pomoći i transport | 1 | 8 | Svi zadaci uspješno odrađeni |
| 29. | 18.09.2023. / Mljet / INT | Pružanje prve pomoći | 1 | 1 | Svi zadaci uspješno odrađeni |
| 30. | 22.9.2023. / Zajezda / AKC | Potraga | 1 | 15 | Osoba pronađena živa |
| 31. | 18.10.2023. / Pila / AKC | Potraga i transport | 1 | 1 | Svi zadaci uspješno odrađeni |
| 32. | 28.10.2023. / Podbrezovica / AKC | Spašavanje životinje | 1 | 4 | Žvotinja spašena |
| **Napomena:** broj članova po pojedinoj akciji ili intervenciji zavisi od tipa i zahtjevnosti, te faze same akcije. | | | | | |

Izvor: HGSS – Stanica Zlatar Bistrica

* + 1. **Dežurstva**

HGSS – Stanica Zlatar Bistrica obavezna je dežurati na svim aktivnostima koje se odvijaju u prirodi, odnosno na neurbanim prostorima. Aktivnosti na kojima najčešće sudjeluje su trail, trekk i mtb utrke.

**Tablica 3. Dežurstva: HGSS – Stanica Zlatar Bistrica**

| **R.BR.** | **DATUM** | **NAZIV DEŽURSTVA** | **ORGANIZATOR** | **BROJ ČLANOVA** |
| --- | --- | --- | --- | --- |
|  | 4.1.2023 | SQT Sljeme | HGSS Stanica Zagreb | 3 |
|  | 11.2.2023 | Bitka kod Stubice | Grad Donja Stubica | 5 |
|  | 22.4.2023 | WRC | WRC Hrvatska | 4 |
|  | 29.04.2023. | Z brega na breg | Udruga "Z brega na breg" | 5 |
|  | 01.05.2023. | HEP Zagorje trekk | Zagorje adventure team | 4 |
|  | 20.5.2023 | Belecgrad noćni pohod | HPD Belecgrad Belec | 4 |
|  | 2.6.2023 | Highlander | Highlander adventure | 3 |
|  | 3.6.2023 | Highlander | Highlander adventure | 4 |
|  | 4.6.2023. | Highlander | Highlander adventure | 4 |
|  | 10.6.2023 | Mala Erpenja trekk | SD Mala Erpenja | 3 |
|  | 24.6.2023 | Kajbumščak trail | TK "Maraton" Krapina | 3 |
|  | 5.7.2023 | Škola u prirodi Kraljevec na Sutli | OŠ Kraljevec na Sutli | 2 |
|  | 22.7.2023 | Noćni uspon na Strahinjčicu | PD Radoboj Radoboj | 3 |
|  | 23.7.2023 | Janin trk | HPD Pusti Lobor Lobor | 3 |
|  | 23.-30.7.2023 | Divulje helidežurstvo | HGSS Komisija za helikopersko spašavanje | 1 |
|  | 16.-18.8.2023 | Dežurstvo Paklenica | HGSS | 1 |
|  | 26.08.2023. | Horce City trail | Općina konjščina | 4 |
|  | 9.-16.9.2023 | Mljet | HGSS | 2 |
|  | 16.-23.9.2023 | Mljet | HGSS | 1 |
|  | 3.9.2023 | Neandertalka | TK "Maraton" Krapina | 5 |
|  | 8.9.2023 | Karcher Rallly Kumrovec | AK Delta Zagreb | 3 |
|  | 9.9.2023 | Karcher Rallly Kumrovec | AK Delta Zagreb | 4 |
|  | 10.9.2023 | Susreti za Rudija | Općina Gornja Stubica | 5 |

Izvor: HGSS – Stanica Zlatar Bistrica

* + 1. **Tečajevi i ispiti**

Kroz svoju višegodišnju obuku u HGSS-u, članovi Stanice prolaze kroz velik broj različitih tečajeva. Prvi tečaj koji je obavezan za svakog člana je tečaj prve pomoći u neurbanim prostorima. Nakon toga slijede 3 osnovna tečaja u službi – tečaj zimskih tehnika spašavanja, tečaj ljetnih tehnika spašavanja, tečaj speleoloških tehnika spašavanja (spašavanje u jamama i spiljama). Svaki pripadnik mora pristupiti ispitu da bi stekao naziv gorski spašavatelj (mora proći sva 3 osnovna tečaja ) ili spašavatelj (ispitu se pristupa nakon jednog osnovnog tečaja, odabranog prema afinitetima samog pripadnika službe). Uz osnovne tečajeve, pripadnicima HGSS-a na raspolaganju je velik broj specijalističkih tečajeva kroz koje se mogu dodatno specijalizirati za pojedine djelatnosti kojima se HGSS bavi. Neki od specijalističkih tečajeva su SRT (spašavanje na vodama i poplavama), tečaj za voditelja potraga, tečaj za digitalnu kartografiju (važna specijalnost za potrage), tečaj za upravljanje bespilotnim letjelicama (ima nekoliko naprednih tečajeva nakon osnovnog, a svake godine zahtjeva relicenciranje). Iznimno važna djelatnost HGSS-a je rad s potražnim psima, za što se vodič i pas (potražni tim) osposobljavaju kroz nekoliko godina.

**Tablica 4. Tečajevi: HGSS – Stanica Zlatar Bistrica**

| **R.BR.** | **VRSTA TEČAJA** | **ORGANIZATOR** | **TRAJANJE U DANIMA** | **BROJ ČLANOVA** |
| --- | --- | --- | --- | --- |
|  | Tečaj PP u neurbanim područjima | HGSS - Komisija za medicinu spašavanja | 3 | 2 |
|  | Tečaj speleološkog spašavanja | HGSS - Komisija za speleološko spašavanje | 9 | 2 |
|  | Relicenca PP | HGSS - Komisija za medicinu spašavanja | 1 | 20 |
|  | Ispit za gorskog spašavatelja | HGSS | 1 | 1 |

Izvor: HGSS – Stanica Zlatar Bistrica

* + 1. **Vježbe**

Vježbe se održavaju redovito kroz čitavu godinu, unutar Stanice, na razini HGSS-a (tzv. državne vježbe) te na međunarodnoj razini kroz različite module CZ i projekte. Tijekom 2023. godine odrađeno je preko 70 različitih vježbi.

* + 1. **Ostale aktivnosti**

Uz ranije navedene aktivnosti, HGSS – Stanica Zlatar Bistrica bavi se prevencijom kroz različita predavanja i edukacije. U 2023. godini pripadnik Stanice bio je zadužen za koordincaju i edukaciju pripadnika čitavog HGSS-a za osiguranje na WRC utrkama. Pripadnici Stanice održali su predavanja u Općim planinarskim školama, koje po Programu Hrvatskog planinarskog saveza održavaju planinarske udruge, te jedno predavanje na tečaju za vodiče A standarda u Radoboju. Obilazak terena na Ivanščici za potrebe reambulacije zemljovida. Redovno suradnja sa osnovnim i srednjim školama na području KZŽ, kao i u radu stožera CZ u KZŽ, te općinama i gradovima na njezinu području.

## POVJERENICI CIVILNE ZAŠTITE I NJIHOVI ZAMJENICI

Odlukom gradonačelnice Grada Zlatara o imenovanju povjerenika civilne zaštite Grada Zlatara (KLASA: 810-01/19-01/02, URBROJ: 2211/01-02-19-8, od dana 18. veljače 2019. godine), imenovani su povjerenici civilne zaštite i njihovi zamjenici za područje Grada Zlatara sukladno kriteriju 1 povjerenik i 1 zamjenik povjerenika za maksimalno 300 stanovnika.

Povjerenici civilne zaštite imaju izuzetno važnu ulogu, kako u preventivi, tako i tijekom djelovanja cjelovitog sustava civilne zaštite u velikim nesrećama. Njihove zadaće obuhvaćaju sljedeće aktivnosti:

* sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite,
* daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite,
* sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite,
* organiziraju zaštitu i spašavanje pripadnika ranjivih skupina,
* provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

## KOORDINATORI NA LOKACIJI

Koordinatora na lokaciji, sukladno specifičnostima izvanrednog događaja, određuje načelnik Stožera civilne zaštite iz redova operativnih snaga sustava civilne zaštite.

Sukladno članku 26. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“, broj 69/16), Grad Zlatar je u Planu djelovanja civilne zaštite i u suradnji s operativnim snagama sustava civile zaštite utvrdio popis potencijalnih koordinatora na lokaciji kojeg, ovisno o specifičnostima izvanrednog događaja, načelnik Stožera civilne zaštite, upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

## PRAVNE OSOBE OD INTERESA ZA SUSTAV CIVILNE ZAŠTITE

Odlukom o određivanju pravnih osoba od interesa za sustav civilne zaštite Grada Zlatara („Službeni glasnik Krapinsko-zagorske županije“, broj 43/22), određene su pravne osobe od interesa za sustav civilne zaštite na području Grada Zlatara s ciljem priprema i sudjelovanja u aktivnostima smanjenja rizika od katastrofa, pružanja brzog odgovora na prijetnje i opasnosti te ublažavanja posljedica katastrofa i velikih nesreća:

* Domi prijevoz d.o.o., Dragutina Domjanića 7/a, 49250 Zlatar,
* Osnovna škola „Ante Kovačića“, Vladimira Nazora 1, 49250 Zlatar,
* Osnovna škola Belec, Belec 50, 49254 Belec,
* Srednja škola Zlatar, Braće Radića 10, 49250 Zlatar.

Pravne osobe od interesa za sustav civilne zaštite Grada Zlatar raspolažu sa svim potrebnim materijalno-tehničkim sredstvima za sudjelovanje u mjerama i aktivnostima otklanjanja posljedica velikih nesreća i katastrofa te sa smještajnim kapacitetima za privremeno zbrinjavanje ugroženog stanovništva.

## UDRUGE

Udruge koje nemaju javne ovlasti, a od interesa su za sustav civilne zaštite (npr. kinološke djelatnosti, podvodne djelatnosti, radio-komunikacijske, zrakoplovne i druge tehničke djelatnosti), pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite sukladno odredbama *Zakona* i planu djelovanja civilne zaštite jedinice lokalne samouprave.

Na području Grada Zlatara djeluju udruge građana koje su sa svojim snagama i opremom kojom raspolažu od značaja za sustav civilne zaštite. Popis udruga naveden je u Planu djelovanja civilne zaštite Grada Zlatar.

Udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustava civilne zaštite.

# OSTALI SUDIONICI SUSTAVA CIVILNE ZAŠTITE

U slučaju katastrofalnih posljedica, osim analizom navedenih odgovornih i upravljačkih te operativnih kapaciteta, u sanaciju posljedica prijetnje se uključuju redovne gotove snage – pravne osobe, koje postupaju prema vlastitim operativnim planovima, odnosno:

* Zavod za hitnu medicinu Krapinsko-zagorske županije,
* Zavod za javno zdravstvo Krapinsko-zagorske županije,
* Dom zdravlja Krapinsko-zagorske županije, Ambulanta Zlatar,
* Veterinarska stanica Zlatar Bistrica d.o.o., Ambulanta Zlatar,
* Hrvatske vode VGO Gornja Sava, VGI „Krapina Sutla“ Veliko Trgovišće,
* MUP, PU Krapinsko-zagorska, PP Zlatar Bistrica,
* Centar za socijalnu skrb Zlatar Bistrica,
* HEP Operator distribucijskog sustava d.o.o.,
* Komunalac Konjščina d.o.o.,
* Plin Konjščina d.o.o.,
* Županijska uprava za ceste Krapinsko-zagorske županije,
* Hrvatske šume – UŠP Zagreb, Šumarija Krapina,
* Poljoprivredna savjetodavna služba – Podružnica Krapina.

# ANALIZA FINANCIRANJA SUSTAVA CIVILNE ZAŠTITE U 2023. GODINI

Tijekom 2023. godine na operativne snage sustava civilne zaštite Grada Zlatara i njihovo djelovanje utrošena su sljedeća financija sredstva:

* Vatrogastvo: 41.144,00 EUR,
* HGSS – Stanica Zlatar Bistrica: 664,00 EUR,
* GDCK Zlatar: 8.944,92 EUR,
* Udruge: 73.213,99 EUR,
* Civilna zaštita: 3.185,40 EUR.

# ZAKLJUČAK

Razmatrajući stanje sustava civilne zaštite na području Grada Zlatar uvažavajući navedeno stanje operativnih snaga, može se konstatirati:

1. Grad Zlatar ima usvojenu Procjenu rizika od velikih nesreća za Grad Zlatar. Procjena rizika predstavlja temelj izrade planskih dokumenta u području civilne zaštite.
2. Grad Zlatar ima ustrojen Stožer civilne zaštite. Stožer civilne zaštite pravodobno obavlja sve svoje zadaće, razmata problematiku te vrši pripreme za moguće ugroze na području Grada Zlatara.
3. Dobrovoljna vatrogasna društva odgovaraju na sve zadaće u protupožarnoj zaštiti, ali i ostalim ugrozama te su se kao gotova snaga uvijek spremne uključiti u zaštitu i spašavanje stanovništva i imovine. S ciljem podizanja operativne spremnosti vatrogasnih postrojbi potrebno je kontinuirano provoditi osposobljavanje i usavršavanje pripadnika istih te pristupiti nabavci nove opreme i sredstava kao i održavanju postojeće.
4. Crveni križ je respektabilan subjekt koji osigurava trajnu i dobru pripremljenost svojih članova za djelovanje u slučaju katastrofa. Da bi njihova aktivnost i spremnost bila na još većoj razini potrebno je sustavno nastaviti s ulaganjem u pripremu i opremanje ekipa za brzo reagiranje na katastrofe i otklanjanje posljedica katastrofe.
5. Hrvatska gorska služba spašavanja svojim aktivnostima spašavanja, kao i preventivnim i edukacijskim programima doprinosi sigurnosti ljudi i imovine. Takvi programi, ali i oprema zahtijevaju stalno ulaganje, kako bi se razina spremnosti povećala.
6. Povjerenici civilne zaštite i njihovi zamjenici upoznati su s obvezama koje trebaju poduzeti u slučaju provođenja mjera civilne zaštite.
7. Pravne osobe od interesa za civilnu zaštitu mogu se angažirati u situacijama koje su opasne po sigurnost stanovništva, materijalnih i kulturnih dobara i okoliša, a svojim materijalno-tehničkim sredstvima i smještajnim kapacitetima mogu adekvatno odgovoriti na potencijalno opasne situacije.
8. U Proračunu Grada Zlatara osiguravaju su financijska sredstva koja omogućavaju ravnomjerni razvoj sustava civilne zaštite.

Slijedom navedenog, može se zaključiti da trenutno ustrojeni sustav civilne zaštite na području Grada Zlatar omogućava izvršavanje zadaća u sustavu civilne zaštite.

**PREDSJEDNICA**

Danijela Findak